b'\n_START_ARTICLE_\nAusteniitti\n_START_SECTION_\nRaudan allotropia\n_START_PARAGRAPH_\n912 ja 1394\xc2\xa0\xc2\xb0C v\xc3\xa4lill\xc3\xa4 \xce\xb1- (alfa)-raudassa tapahtuu faasimuutos, jolloin se muuttuu \xce\xb3- (gamma)-raudaksi, joka tunnetaan my\xc3\xb6s nimell\xc3\xa4 austeniitti. Sill\xc3\xa4 on \xce\xb1-rautaan n\xc3\xa4hden muutoin samankaltaiset ominaisuudet, mutta \xce\xb1-raudalla on tilakeskinen kuutiollinen (tkk), \xce\xb3-raudalla eli austeniitilla pintakeskinen kuutiollinen kiderakenne. Austeniitti on pehme\xc3\xa4\xc3\xa4 ja taipuisaa, mutta pystyy liuottamaan huomattavasti enemm\xc3\xa4n hiilt\xc3\xa4 (2.04 massaprosenttia 1146\xc2\xa0\xc2\xb0C).\n_START_SECTION_\nAustenointi\n_START_PARAGRAPH_\nAustenoinnilla tarkoitetaan raudan, rautapohjaisen metallin tai ter\xc3\xa4ksen kuumentamista niin, ett\xc3\xa4 sen kiderakenne muuttuu ferriitist\xc3\xa4 austeniitiksi. Ep\xc3\xa4t\xc3\xa4ydellinen austenointi voi j\xc3\xa4tt\xc3\xa4\xc3\xa4 liukenemattomia karbideja aineen matriisiin. Joissakin rautalaaduissa, rautapohjaisissa metalleissa ja ter\xc3\xa4ksiss\xc3\xa4 karbideja saattaa esiinty\xc3\xa4  _NEWLINE_tai olla l\xc3\xa4sn\xc3\xa4 austenoinnissa. Yleinen termi t\xc3\xa4lle on kaksivaiheinen austenointi.\n_START_SECTION_\nBainiittikarkaisu\n_START_PARAGRAPH_\nBainiittikarkaisua (engl. austempering) k\xc3\xa4ytet\xc3\xa4\xc3\xa4n rautapohjaisten metallien mekaanisten ominaisuuksien parantamiseen.  Metalli kuumennetaan rauta-sementiitti-faasidiagrammissa austeniittialueelle ja p\xc3\xa4\xc3\xa4stet\xc3\xa4\xc3\xa4n suola-altaassa tai j\xc3\xa4\xc3\xa4hdytysaineessa, joka on l\xc3\xa4mp\xc3\xb6tilaltaan 300-375\xc2\xa0\xc2\xb0C. Metallia l\xc3\xa4mp\xc3\xb6k\xc3\xa4sitell\xc3\xa4\xc3\xa4n mainituilla l\xc3\xa4mp\xc3\xb6tilarajoilla, kunnes austeniitti on muuttunut bainiitiksi tai ausferriitiksi (bainiittinen ferriitti + korkeahiilinen austeniitti). Muuttamalla austenoinnin l\xc3\xa4mp\xc3\xb6tilaa,  _NEWLINE_prosessi voi tuottaa erilaisia haluttuja mikrorakenteita. Korkeampi austenointil\xc3\xa4mp\xc3\xb6tila voi tuottaa korkeamman hiilipitoisuuden austeniitissa, kun taas alempi l\xc3\xa4mp\xc3\xb6tila tuottaa tasaisemmin jakautuneen bainiittirakenteen. Hiilipitoisuus austeniitissa muuttuu _NEWLINE_austenointiajan funktiona.\n_START_SECTION_\nK\xc3\xa4ytt\xc3\xa4ytyminen seostamattomassa hiiliter\xc3\xa4ksess\xc3\xa4\n_START_PARAGRAPH_\nKun austeniitti j\xc3\xa4\xc3\xa4htyy, se usein muuttuu ferriitin ja sementiitin sekoitukseksi kun hiili diffusoituu. Perliitti\xc3\xa4 saattaa synty\xc3\xa4, riippuen seoksesta ja j\xc3\xa4\xc3\xa4hdytysnopeudesta. Jos j\xc3\xa4\xc3\xa4hdytysnopeus on riitt\xc3\xa4v\xc3\xa4n suuri, ferriitti\xc3\xa4 ja sementiittia ei muodostu, vaan sen sijaan seoksessa saattaa tapahtua suuria hilav\xc3\xa4\xc3\xa4ristymi\xc3\xa4, jotka tunnetaan martensiittisena reaktiona. T\xc3\xa4ss\xc3\xa4 teollisesti t\xc3\xa4rke\xc3\xa4ss\xc3\xa4 reaktiossa estet\xc3\xa4\xc3\xa4n hiilen diffuusio suuren j\xc3\xa4\xc3\xa4hdytysnopeuden johdosta ja seurauksena on tkk-rakenne. Tuloksena on kovaa martensiittia. J\xc3\xa4\xc3\xa4hdytysnopeus m\xc3\xa4\xc3\xa4r\xc3\xa4\xc3\xa4 faasien suhteelliset osuudet ja siten ter\xc3\xa4ksen mekaaniset ominaisuudet kuten kovuuden ja murtolujuuden. Sammutusta seuraava p\xc3\xa4\xc3\xa4st\xc3\xb6 tai my\xc3\xb6st\xc3\xb6 muuttavat osan hauraasta martensiitista p\xc3\xa4\xc3\xa4st\xc3\xb6martensiitiksi. Jos huonosti karkenevaa ter\xc3\xa4st\xc3\xa4 sammutetaan, merkitt\xc3\xa4v\xc3\xa4 osa austeniitista s\xc3\xa4ilyy mikrorakenteessa.\n_START_SECTION_\nK\xc3\xa4ytt\xc3\xa4ytyminen valuraudassa\n_START_PARAGRAPH_\nHypereutektisen valuraudan kuumentaminen yli 730\xc2\xa0\xc2\xb0C aiheuttaa austeniitin muodostumisen prim\xc3\xa4\xc3\xa4risen sementiitin kristalleihin. Valkoisessa raudassa austeniittia muodostuu prim\xc3\xa4\xc3\xa4risen sementiitin ja ferriitin rajapinnassa. Kun austeniitti ydintyy sementiitiss\xc3\xa4, ne esiintyv\xc3\xa4t lamellirypp\xc3\xa4in\xc3\xa4, jotka suuntautuvat sementiittikristallin pinnan suuntaisesti. Austeniittia syntyy kun sementiitist\xc3\xa4 siirtyy hiilt\xc3\xa4 ferriittiin.\n_START_SECTION_\nAusteniitin stabilointi\n_START_PARAGRAPH_\nTiettyjen seosaineiden kuten mangaanin tai nikkelin lis\xc3\xa4\xc3\xa4minen stabiloi austeniittista rakennetta helpottaen niukkaseosteisten ter\xc3\xa4sten l\xc3\xa4mp\xc3\xb6k\xc3\xa4sittely\xc3\xa4. \xc3\x84\xc3\xa4ritapauksessa, kuten austeniittisessa ruostumattomassa ter\xc3\xa4ksess\xc3\xa4 paljon suurempi seosainepitoisuus tekee rakenteesta vakaan jopa huoneenl\xc3\xa4mm\xc3\xb6ss\xc3\xa4. Toisaalta er\xc3\xa4\xc3\xa4t seosaineet kuten pii, molybdeeni ja kromi tekev\xc3\xa4t austeniitin ep\xc3\xa4vakaammaksi nostaen eutektoidista l\xc3\xa4mp\xc3\xb6tilaa._NEWLINE_Austeniitti on bulkkinametallina stabiilia ainoastaan yli 910\xc2\xa0\xc2\xb0C:n l\xc3\xa4mp\xc3\xb6tilassa. Kuitenkin pintakeskiskisen kuutiollisen (pkk) tai timanttikuutiollisen perusaineen k\xc3\xa4ytt\xc3\xb6 mahdollistaa pkk-rakenteisten siirtym\xc3\xa4metallien epitaksiaalisen kasvun. Austeniitin epitaksiaalinen kasvu timantin (100) sivulla on mahdollista, koska l\xc3\xa4hekk\xc3\xa4iset hilat t\xc3\xa4sm\xc3\xa4\xc3\xa4v\xc3\xa4t ja timantin (100) sivulla on pkk-rakenne. Useamman kuin yhden molekyylin paksuinen kerros austeniittia voidaan kasvattaa, koska kriittinen paksuus j\xc3\xa4nnitetyss\xc3\xa4 monikerroksessa on m\xc3\xa4\xc3\xa4ritelty ja se t\xc3\xa4sm\xc3\xa4\xc3\xa4 teorian kanssa.\n_START_SECTION_\nAusteniitin muodostuminen ja Curie-piste\n_START_PARAGRAPH_\nMonilla magneettisilla aineilla Curie-piste eli l\xc3\xa4mp\xc3\xb6tila, jossa magneettinen materiaali lakkaa olemasta magneettinen on l\xc3\xa4hes sama kuin l\xc3\xa4mp\xc3\xb6tila, jossa aine muuttuu austeniittimuotoon. Austeniitti on paramagneettista, kun taas martensiitti ja ferriitti ovat voimakkaasti ferromagneettisia.\n_START_SECTION_\nL\xc3\xa4mp\xc3\xb6optinen emissio\n_START_PARAGRAPH_\nSepp\xc3\xa4 luo faasimuutoksia rauta-hiili systeemiin, jotta h\xc3\xa4n voi hallita materiaalin mekaanisia ominaisuuksia. Usein h\xc3\xa4n k\xc3\xa4ytt\xc3\xa4\xc3\xa4 hehkutusta, sammutusta ja p\xc3\xa4\xc3\xa4st\xc3\xb6\xc3\xa4 tai my\xc3\xb6st\xc3\xb6\xc3\xa4. Kuuman metallin l\xc3\xa4mp\xc3\xb6tila voidaan likipit\xc3\xa4en p\xc3\xa4\xc3\xa4tell\xc3\xa4 sen l\xc3\xa4hett\xc3\xa4m\xc3\xa4n hehkuvalon v\xc3\xa4rist\xc3\xa4.  Austeniitin syntyess\xc3\xa4 keski- tai runsashiilisess\xc3\xa4 ter\xc3\xa4ksess\xc3\xa4 kappaleen v\xc3\xa4ri muuttuu punaisesta oranssiksi._NEWLINE_Hiilt\xc3\xa4 liukenee austeniittiin maksimissaan 2.03 massaprosenttia 1420 K:n l\xc3\xa4mp\xc3\xb6tilassa (1147\xc2\xa0\xc2\xb0C)'